(Návrh)

**KÚPNA ZMLUVA**

uzatvorená podľa ustanovenia § 409 a nasl. zákona č. 513/1991 Zb. v znení neskorších noviel Obchodného zákonníka

**1. Zmluvné strany**

**Kupujúci: Ildikó Šubová**

**Sídlo: Mierová 75, 937 01 Želiezovce**

**Zastúpený: Ildikó Šubová – osoba konajúca**

**IČO: 34030085**

**IČ DPH / DIČ: SK1020385047/ 1020385047**

**Bankové spojenie: .......................................**

**Číslo účtu: ........................................**

**Tel.: +421 905 540 265**

**Fax: ---**

**E-mail: subova.ildi@gmail.com**

**Zapísaný: Osvedčenie o SHR podľa zákona č. 219/91 Z.z. zo dňa: 30.10.1955**

**Predávajúci\*: .....................................**

**Sídlo\*: .....................................**

**Zastúpený\*: .....................................**

**IČO\*: .....................................**

**IČ DPH / DIČ\*: .....................................**

**Bankové spojenie\*: .....................................**

**Číslo účtu(IBAN)\*: .....................................**

**Tel.\*: .....................................**

**Fax: .....................................**

**E-mail\*: .....................................**

**Zapísaný\*: .....................................**

**2. Predmet zmluvy**

2.1. Predmetom zmluvy je úprava vzájomných práv a povinností zmluvných strán.

2.2. Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve tovar bližšie špecifikovaný v **Prílohe č. 1 Opis predmetu zákazky - Technické riešenie predmetu zákazky**, ktorá je neoddeliteľnou súčasťou zmluvy.

2.3. Kupujúci sa touto Zmluvou zaväzuje zaplatiť za Predmet zákazky (a jeho príslušenstvo) predávajúcemu dohodnutú kúpnu cenu stanovenú v článku 3. Kúpna cena a predmet zákazky prevziať.

**3. Kúpna cena**

3.1. Ceny sú zmluvnými stranami dohodnuté v súlade so zákonom č. 18/1996 Z.z. v znení neskorších predpisov a vyhláškou MF SR č. 87/1996 Z.z., sú v súlade s cenovou ponukou predávajúceho zo **dňa\*.......................,** sú maximálne, nemenné a záväzné počas platnosti zmluvy. V cene sú zahrnuté všetky náklady predávajúceho súvisiace s dodaním tovaru, vrátane nákladov na dopravu na miesto dodania, vyloženie predmetu zákazky, clo a balenie a iné.

3.2. **Cena za dodanie predmetu zákazky podľa tejto zmluvy:**

|  |  |
| --- | --- |
| **navrhovaná zmluvná cena v EUR bez DPH\*** |  |
| **sadzba DPH v %** |  |
| **výška DPH v EUR** |  |
| **navrhovaná zmluvná cena v EUR vrátane DPH\*** |  |

**Slovom bez DPH\*...............................................................................................................................**
DPH bude účtovať predávajúci podľa platných predpisov.

**Podrobný rozpis ceny jednotlivých položiek je uvedený v prílohe zmluvy č.1: Opis predmetu zákazky - Technické riešenie predmetu zákazky.**

3.3. Zmena dohodnutej kúpnej ceny podľa bodu 3.2. je možná len vzájomnou dohodou zmluvných strán formou písomného dodatku k tejto zmluve.

**4. Platobné podmienky a fakturácia**

4.1. Platby budú vykonávané bezhotovostným prevodom na účet predávajúceho uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu kupujúceho v prospech účtu predávajúceho.

4.2. Faktúry musia mať predpísané náležitosti podľa Zák. č. 222/2004 Z. z. v znení noviel a priložené doklady umožňujúce posúdiť oprávnenosť fakturácie. Faktúry budú predkladané v dvoch vyhotoveniach pre kupujúceho.

Náležitosti faktúry :

a) označenie “faktúra” a jej číslo,

b) identifikačné údaje kupujúceho a predávajúceho (IČO, DIČ, IČ DPH, sídlo), registrácia

c) označenie banky a číslo účtu, na ktorý sa má platiť, v súlade so zmluvou

d) číslo zmluvy a označenie fakturovanej časti dodávky,

e) deň vystavenia a odoslania faktúry a lehotu jej splatnosti, zdaniteľné plnenie,

f) fakturovaná suma,

g) náležitosti pre účely dane z pridanej hodnoty,

h) pečiatka a podpis.

Súčasťou faktúry musí byť i preberací protokol a dodací list (podpísané štatutárnymi zástupcami zmluvných strán).

4.3. Pokiaľ vystavená faktúra nebude obsahovať všetky predpísané náležitosti v zmysle Zákona č. 222/2004 Z.z. v znení neskorších predpisov, bude neoprávnená alebo bude obsahovať nesprávne či neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú.

4.4. **Platba bude realizovaná formou bezhotovostného platobného styku, pri prevzatí a odovzdaní objednaných a dodaných položiek predmetu kúpy, na základe vystavenej faktúry.**

4.5. **Lehota splatnosti faktúr je 30 dní od ich doručenia Kupujúcemu.**

4.6. Predávajúci berie na vedomie, že projekt je spolufinancovaný zo štrukturálnych fondov EÚ a ŠR SR. Sprievodný text faktúry musí obsahovať nasledovné náležitosti:

Názov projektu**: „Zvýšenie konkurencieschopnosti podniku pestovaním nových plodín v rámci špeciálnej rastlinnej výroby - Ildikó Šubová“.**

Zároveň musí obsahovať text: „**Financované z prostriedkov EPFRV“**.

4.7. **Právo fakturovať kúpnu cenu** **vzniká predávajúcemu po dodaní a prevzatí predmetu kúpy, resp. častí predmetu kúpy (položky v prílohe č. 1),** **a to na základe vystavenej objednávky kupujúcim predávajúcemu.** V prípade, že v rámci preberacieho konania boli zistené vady tovaru, je predávajúci oprávnený vystaviť faktúru až dňom odstránenia poslednej vady uvedenej v preberacom protokole.

**5. Miesto a čas dodania a prevzatia tovaru**

5.1. Miestom dodania je: **Ildikó Šubová, Mierová 75, 937 01 Želiezovce**

5.2. Predávajúci je povinný oznámiť termín odovzdania predmetu kúpy, resp. položky predmetu kúpy kupujúcemu najmenej 3 pracovné dni dopredu.

5.3. **Dodávka zo strany predávajúceho bude vykonaná najneskôr do 15 pracovných dní od prevzatia objednávky od kupujúceho. Zmluvné strany sa dohodli, že kupujúci má právo objednať dodávku predmetu kúpy aj jednotlivo, podľa položiek predmetu kúpy uvedených v prílohe č. 1 tejto Zmluvy. V tomto prípade plynie lehota dodania od objednávky na konkrétnu položku predmetu kúpy.**

Objednávka musí obsahovať: identifikačné údaje predávajúceho a kupujúceho, dátum vystavenia, predmet dodania, jednotkovú cenu, množstvo, cenu spolu za množstvo, údaje potrebné pre DPH, podpis a pečiatku štatutárneho zástupcu kupujúceho.

5.4. Prevzatie tovaru bude kupujúci potvrdzovať na dodacích listoch, kde budú uvedené minimálne nasledovné údaje: predmet dodania, jednotková cena, množstvo, cena spolu, údaje potrebné pre DPH, výrobné číslo, dátum dodania, podpisy a pečiatky oboch zmluvných strán.

5.5. O odovzdaní a prevzatí tovaru zmluvné strany spíšu protokol. Preberací protokol musí obsahovať údaje o množstve a druhu dodaného tovaru, výrobné čísla, číslo zmluvy, na základe ktorej sa realizuje dodanie tovaru, dátum a miesto dodania, podpisy oprávnených zástupcov zmluvných strán, identifikáciu osôb, ktoré boli poučené o používaní tovaru, vady tovaru zistené pri jeho preberaní a lehoty odstránenia vád.

5.6. Preberací protokol, ako aj dodací list budú vyhotovené v 2 origináloch, každá zo zmluvných strán obdrží jedno vyhotovenie.

**6. Nadobudnutie vlastníckeho práva k tovaru**

6.1. Vlastnícke právo na tovar dodaný podľa podmienok špecifikovaných v zmluve prechádza na kupujúceho po uhradení úplnej kúpnej ceny za predmet kúpy/položku predmetu kúpy špecifikovanej v prílohe č. 1 tejto zmluvy.

6.2. Kupujúci sa zaväzuje nepostúpiť tovar tretím osobám ani vykonávať na ňom nevratné zásahy pred nadobudnutím vlastníckeho práva.

6.3. Nebezpečenstvo škody na tovare prechádza na kupujúceho dňom jeho odovzdania a prevzatia kupujúcim.

**7. Zodpovednosť za vady a záruky**

7.1. Predávajúci ručí za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili alebo znižovali hodnotu alebo schopnosť jeho používania.

7.2. Predávajúci zodpovedá i za to, že sa dodané množstvo zhoduje s údajmi v sprievodných dokladoch.

7.3. **Predávajúci poskytne kupujúcemu záručnú dobu na tovar 24 mesiacov, ktorá začne plynúť podpísaním preberacieho a odovzdávacieho protokolu.**

7.4. Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu zákazky v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci.

7.5. Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady.

7.6. **Riadne reklamované vady je predávajúci povinný začať odstraňovať v lehote 24 hodín od ich oznámenia na vlastné náklady.**

7.7. Kupujúci má právo zabezpečiť odstránenie vád na predmete zákazky, za ktoré zodpovedá predávajúci, inou osobou na náklady predávajúceho, ak predávajúci po oznámení zistených vád vady neodstránil do 20 pracovných dní.

7.8. Predávajúci zabezpečuje pre Kupujúceho odborný servis strojov a zariadení aj po skončení záručnej doby alebo v prípade, že sa jedná o mimozáručnú opravu alebo servisný zásah.

**8. Zmluvné pokuty a úroky z omeškania**

8.1. Ak sa predávajúci dostane do omeškania s dodaním tovaru, je kupujúci oprávnený požadovať zaplatenie zmluvnej pokuty vo výške 1 % z kúpnej ceny nedodaného tovaru za každý, aj začatý deň omeškania.

8.2. Zmluvnú pokutu vo výške 0,05 % z celkovej kúpnej ceny za predmet zákazky za každý deň omeškania je kupujúci oprávnený vyúčtovať predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách.

8.3. Pri nesplatení faktúry v zmluvne dohodnutom termíne splatnosti uplatní oprávnená strana nárok na zaplatenie úroku z omeškania vo výške 0,05% z fakturovanej čiastky za každý, aj začatý deň omeškania.

8.4. Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených zmluvou druhou zmluvnou stranou, ktoré sú zmluvnou pokutou zabezpečené.

8.5. V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.

**9. Práva a povinnosti zmluvných strán**

9.1. Predávajúci je povinný:

a) dodať predmet kúpy/položku predmetu kúpy riadne a včas za použitia postupov zodpovedajúcich platným právnym predpisom, technickým normám vzťahujúcim sa k predmetu zákazky,

b) dodržiavať pri dodaní predmetu kúpy/položky predmetu kúpy zjednanie tejto zmluvy, riadiť sa dohodami zmluvných strán,

c) písomne informovať kupujúceho o skutočnostiach, ktoré by mali vplyv na plnenie zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo predávajúci zistí, že by mohla nastať,

d) odstrániť prípadné vady a nedostatky na predmete kúpy/položke predmetu kúpy na svoje náklady,

e) pri odovzdávaní predmetu kúpy/položky predmetu kúpy predviesť funkčnosť dodaného tovaru a protokolárne ho odovzdať štatutárnemu zástupcovi kupujúceho v mieste dodania predmetu zákazky.

9.2. Kupujúci je povinný na výzvu predávajúceho prevziať predmet kúpy/položku predmetu kúpy v dohodnutom termíne na dohodnutom mieste podľa tejto zmluvy.

9.3. Predávajúci berie na vedomie, že predmet kúpy je financovaný zo štrukturálnych fondov EÚ a ŠR SR a preto:

a) sa zaväzuje pristúpiť na zmenu tejto zmluvy v prípade, že táto zmena bude vyvolaná zmenou Zmluvy o poskytnutí nenávratného finančného príspevku, ktorú kupujúci uzavrie s Riadiacim orgánom (ďalej len "Zmluva o NFP"),

b) sa zaväzuje strpieť výkon kontroly/overovania súvisiaceho s dodaním predmetu kúpy kedykoľvek počas platnosti a účinnosti Zmluvy o NFP, a to oprávnenými osobami a poskytnúť im potrebnú súčinnosť. Oprávnení kontrolní zamestnanci sú:

1. poverení zamestnanci SORO, Ministerstva pôdohospodárstva SR, Ministerstva financií SR, Najvyššieho kontrolného úradu, príslušnej správy finančnej kontroly,
2. zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z.z. o rozpočtových pravidlách v znení neskorších predpisov a v zmysle zákona 502/2001 Z. z. o finančnej kontrole a vnútornom audite v znení neskorších predpisov,
3. riadne splnomocnení zástupcovia Komisie a Audítorského dvora ES,
4. osoby prizvané kontrolnými orgánmi uvedenými v písm. i) až iii) v súlade s príslušnými predpismi.

**10. Odstúpenie od zmluvy**

10.1. Od kúpnej zmluvy môže odstúpiť každá zo zmluvných strán v prípade podstatného porušenia zmluvnej povinnosti.

10.2. Za podstatné porušenie zmluvnej povinnosti na strane predávajúceho považujú zmluvné strany:
a) opakované nedodržanie dodacej lehoty,

b) opakované chybné dodávky zmluvne dohodnutých tovarov,

c) nedodržanie zjednania o poskytnutej záruke,

d) nedodržanie zmluvnej ceny uvedenej v tejto zmluve.

Za podstatné porušenie zmluvnej povinnosti na strane kupujúceho považujú zmluvné strany:
a) opakované nedodržanie termínu splatnosti faktúr podľa tejto zmluvy.

10.3. Pod pojmom "opakované" zmluvné strany rozumejú 2-krát po sebe idúce porušenie dohodnutej povinnosti.

10.4. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest.

10.5. Odstúpenie od zmluvy musí byť druhej zmluvnej strane oznámené písomne.

10.6. Kupujúci môže odstúpiť od časti tejto zmluvy, avšak iba so súhlasom Predávajúceho.

10.7. V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na náhradu škody vzniknutej v priamej súvislosti s porušením zmluvných povinností.

10.8. Všetky ostatné práva a povinnosti vyplývajúce z tejto zmluvy sa budú riadiť príslušnými ustanoveniami Obchodného zákonníka a predpismi s ním súvisiacimi.

**11. Záverečné ustanovenia**

11.1. Táto zmluva sa môže meniť a dopĺňať len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán.

11.2. Právne vzťahy, ktoré touto zmluvou nie sú upravené sa riadia príslušnými ustanoveniami Zákona č. 513/1991 Zb., Obchodného zákonníka v platnom znení a ďalších všeobecne záväzných právnych predpisov.

11.3. Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.

11.4. Zmluvné strany sa dohodli, že všetky spory, ktoré medzi nimi vznikli alebo ktoré medzi nimi vzniknú z právnych vzťahov vyplývajúcich z tejto Zmluvy alebo v súvislosti s ňou, vrátane sporov o platnosť, výklad, zrušenie Zmluvy a právnych úkonov strán, budú prejednávať a rozhodovať výlučne príslušné súdy Slovenskej republiky.

11.5. Pre účely tejto zmluvy sa za Riadiaci orgán považuje Pôdohospodárska platobná agentúra.

11.6. Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny.

11.7. Nedeliteľnou súčasťou tejto zmluvy sú prílohy:

- **príloha č. 1 Opis predmetu zákazky - Technické riešenie predmetu zákazky.**

11.8. Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy na druhej zmluvnej strane.

11.9. Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

11.10. Zmluva je vyhotovená v 4 vyhotoveniach, z ktorých predávajúci obdrží 2 vyhotovenia a kupujúci 2 vyhotovenia.

11.11. Zmluva nadobúda platnosť podpísania oboma zmluvnými stranami. Zmluva nadobudne účinnosť po splnení odkladacej podmienky účinnosti zmluvy, ktorou bude schválenie zákazky v rámci kontroly príslušného verejného obstarávania Riadiacim orgánom, t.j. doručenie správy z kontroly príslušného verejného obstarávania objednávateľovi. Objednávateľ má právo odstúpiť od zmluvy bez udania iného dôvodu v nadväznosti na doručenie správy z kontroly príslušného verejného obstarávania, ktorou Riadiaci orgán neschváli predmetné verejné obstarávanie

V\* ........................, dňa\* ..............................

Za Kupujúceho: Za Predávajúceho\*:

.......................................................... ........................................................

 Ildikó Šubová (\*meno a priezvisko, titul)

 osoba konajúca štatutárny orgán